Нам хочацца ляцець і ляцець… Але на зямлі сваёй чаргі чакаюць рызыкоўныя хлопцы. На развітанне наш гід пралятае над лясным масівам былога аэрадрома. Раз-пораз віднеюцца дахі ангараў і іншых даўно забытых і закінутых ваенных збудаванняў. Ландшафт і маштаб аэрадрома здзіўляюць. Час вяртацца на зямлю. Пасадка па нейкім знаёмым толькі для пілотаў прынцыпе аказалася на наша здзіўленне ціхай і мяккай. Цюцелька ў цюцельку апускаемся на тое самае месца, з якога стартавалі. Вось што значыць за штурвалам – прафесіянал!